മന്നാ - വിക്കിപീഡിയ

# മന്നാ

### വിക്കിപീഡിയ, ഒരു സ്വതന്ത്ര വിജ്ഞാനകോശം.

| വിക്കിപീഡിയയുടെ ഗുണനിലവാരത്തിലും മാനദണ്ഡത്തിലും എത്തിച്ചേരാന്‍ ഈ ലേഖനം വൃത്തിയാക്കി എടുക്കേണ്ടതുണ്ട്‌. ഈ ലേഖനത്തെക്കുറിച്ച് കൂടുതല്‍ വിശദീകരണങ്ങള്‍ നല്‍കാനാഗ്രഹിക്കുന്നെങ്കില്‍ ദയവായി സംവാദം താള്‍ കാണുക.

Hoarfrost പുല്‍ത്തകിടിയില്‍

ബൈബിള്‍ പഴയനിയമപ്രകാരം ഇസ്രായേല്‍ക്കാര്‍ ഈജിപ്തില്‍നിന്നു കാനാന്‍ദേശത്തേയ്ക്കുള്ള പലായനത്തിന്നിടയില്‍ സിന്‍മരുഭൂമിയില്‍വച്ച്‌ അവര്‍ക്കു ദൈവം ഭക്ഷിക്കാനായി നല്‍കി [1] എന്നു വിശ്വസിക്കപ്പെടുന്ന ഭക്ഷണമാണ്‌ മന്നാ. 'മന്നാ' എന്ന വാക്കിനു ഹീബ്രുഭാഷയില്‍ 'മാന്‍' ആണ്‌ ഉപയോഗിക്കുന്നത്‌. ഗ്രീക്കുഭാഷയില്‍ മന്നായ്ക്ക്‌ 'മന്നാ' എന്നുതന്നെയാണ്‌. ഗ്രീക്കില്‍ മന്നായ്ക്ക്‌ 'അപ്പക്കഷണം', 'ധാന്യം' എന്നൊക്കെ അര്‍ത്ഥമുണ്ട്‌. പഴയനിയമത്തില്‍ പഞ്ചഗ്രന്ഥിയിലും സംഖ്യയുടെ പുസ്തകത്തിലും സങ്കീര്‍ത്തനത്തിലും ജ്ഞാനത്തിലുമെല്ലാം മന്നായെക്കുറിച്ചു സാക്ഷ്യപ്പെടുത്തുന്നുണ്ട്‌ [2] (ഈ ബൈബിള്‍ ഉദാഹരണവാക്യങ്ങളിലെല്ലാം മന്നായെക്കുറിച്ചു സൂചിപ്പിക്കുന്നു. .

black ant with a clear bubble of honeydew produced by a green aphid

## [തിരുത്തുക] വാക്കിന്റെ ഉദ്ഭവം

Coriander Seeds close-up

ബൈബിള്‍ പഴയനിയമപ്രകാരം ഇസ്രായേല്‍സമൂഹം മരുഭൂമിയില്‍വച്ചു മൂശയ്ക്കെതിരെ പിറുപിറുത്തപ്പോള്‍ ദൈവം അവര്‍ക്കു ഭക്ഷണമായി മന്നാ പ്രദാനം ചെയ്തു. ഇത്‌ മരുഭൂമിയുടെ ഉപരിതലത്തില്‍ പൊടിമഞ്ഞുപോലെ തരിതരിയായി കാണപ്പെട്ടു. ഇതു കണ്ടപ്പോള്‍ അവര്‍ അത്ഭുതപരവശതയോടെ ചോദിച്ചു: 'ഇതെന്താണ്‌?'. ഹീബ്രുവില്‍ ഈ ചോദ്യത്തിനു 'മാന്‍ഹൂ' എന്നാണ്‌ പറയുന്നത്‌. മലയാളത്തില്‍ ഉപയോഗിക്കുന്ന 'മന്നാ' എന്ന വാക്കിന്റെ ഉദ്ഭവംതന്നെ 'മാന്‍ഹൂ' എന്ന ഈ ഹീബ്രുപദത്തില്‍നിന്നാകാനാണ്‌ സാധ്യത [3] .

scale insects covered in waxy secretions

## [തിരുത്തുക] മന്നായുടെ ഘടന

മന്ന ഒരു പ്രകൃതിനിര്‍മ്മിതമായ ഒരു വസ്തുവാണ്‌ എന്നു ചിലര്‍ പറയുന്നു. ഇന്നു യൂറോപ്പിന്റെ കിഴക്കന്‍ സമീപപ്രദേശങ്ങളില്‍ ധാരാളം കണ്ടുവരുന്ന ചെടികളെ നശിപ്പിക്കുന്ന രണ്ടു കീടങ്ങളുടെ പ്രവര്‍ത്തനം മൂലം പുറപ്പെടുവിക്കുന്ന ഒരു വസ്തുവായി ചിലര്‍ കരുതുന്നു. ചില ചെടികളില്‍നിന്നും പൊട്ടി ഒലിക്കുന്ന ഒരുതരം കറപോലെയുള്ള വസ്തു. ചൂടുള്ള സ്ഥലങ്ങളില്‍ ചില ചെടുകളുടെ ഇലകളില്‍ കാണുന്ന തേന്തുള്ളിക്ക്‌ സദൃശ്യം. ഇതു താഴേക്ക്‌ വീണ്‌ ഉറഞ്ഞു കട്ടിയാകുന്നു. ഇസ്രായേല്‍ക്കാര്‍ അവര്‍ക്കു ലഭിച്ച മന്നായെ കൊത്തമ്പാലരിപോലെയും വെളുപ്പ്‌ നിറമായും, തേന്‍ ചേര്‍ത്ത അപ്പത്തിന്റെ രുചിയായുമാണ്‌ വിശേഷിപ്പിച്ചിരിക്കുന്നത്‌. [4]

A tamarisk tree in the Levant desert

## [തിരുത്തുക] ക്രിസ്തീയ ദൈവശാസ്ത്ര വീക്ഷണം

### [തിരുത്തുക] മന്നാ വര്‍ഷിച്ചതിന്റെ ഉദ്ദേശ്യം

അവിശ്വാസികളായ ഇസ്രായേല്‍ക്കാര്‍ മരുഭൂമിയില്‍ കലഹിച്ചും അഭദ്രമായ രംഗങ്ങളാലും ദൈവം അവരുടെയിടയില്‍ ഇല്ലയോ എന്നു ചോദിച്ചുകൊണ്ടു ദൈവത്തെ പരീക്ഷിച്ചു [5] . എന്നാല്‍ ദൈവം അവരുടെ ആവലാതികള്‍ കേട്ട്‌ ആഹാരമായി മന്നാ വര്‍ഷിച്ചു. ഇതുവഴി ഇസ്രായേല്‍ക്കാര്‍ക്ക്‌ ഫലവത്തായ ദൈവത്തിന്റെ സാന്നിധ്യം അനുഭവപ്പെട്ടു.

ഇസ്രായേല്‍ക്കാര്‍ മന്നാ ഓരോ ദിവസവും വേണ്ടുവോളം ശേഖരിച്ചു. എന്നാല്‍ മോശ പറഞ്ഞു. സാബത്തു ദിവസമായ ഏഴാം ദിവസത്തേക്ക് ഒഴികെ ബാക്കി അഞ്ചുദിവസവും ശേഖരിക്കുന്നതില്‍നിന്ന് ഒന്നുപോലും അടുത്ത ദിവസത്തേക്ക്‌ മാറ്റിവയ്ക്കരുത്‌ എന്ന്. [6] ആകയാല്‍ മന്നാ പ്രദാനം ചെയ്തതുവഴി ദൈവത്തെ അനുസരിക്കാനും ദൈവത്തിലുള്ള ആത്മവിശ്വാസത്തെ വളര്‍ത്താനും ഉപകരിച്ചു. അവര്‍ക്കു ലഭ്യമായ മന്നാ ദൈവത്തിന്റെ ഉദാരതയും ദിവ്യപരിപാലനവുമായാണു കരുതുന്നത്‌.

A collection of dried Liberty Cap mushrooms

### [തിരുത്തുക] മന്നാ പുതിയനിയമത്തില്‍

പഴയനിയമത്തില്‍ കണ്ടവയുടെ പൂര്‍ത്തീകരണമായി പുതിയനിയമത്തില്‍ മന്നായെ ആത്മീയഭക്ഷണമായി ചിത്രീകരിക്കുന്നു. വിശുദ്ധ യോഹന്നാന്റെ സുവിശേഷത്തില്‍ കുര്‍ബാനയെക്കുറിച്ചു പ്രതിപാദിക്കുന്നുണ്ട്‌.

യഹൂദര്‍ പരോക്ഷമായി മന്നായെ സ്വര്‍ഗത്തില്‍നിന്നുള്ള അപ്പമായി സൂചിപ്പിക്കുന്നു. എന്നാല്‍ ഈശോ പറയുന്നു. മരുഭൂമിയില്‍ കണ്ട മന്നാ യഥാര്‍ത്ഥത്തില്‍ സ്വര്‍ഗത്തില്‍നിന്നുള്ള അപ്പമായിരുന്നില്ല. കാരണം അതു ഭക്ഷിച്ചവര്‍ മരിച്ചു. എന്നാല്‍ സ്വര്‍ഗത്തില്‍നിന്നും ഇറങ്ങിവന്ന നിത്യജീവന്റെ അപ്പം ഭക്ഷിക്കുന്നവര്‍ മരിക്കുകയില്ല. കാരണം ഈശോതന്നെയാകുന്നു ഈ ജീവന്റെ അപ്പം [7]

മരുഭൂമിയില്‍ ലഭിച്ച മന്നാ ഭാവിയിലെ മന്നായായ ജീവന്റെ അപ്പമായ ക്രിസ്തുവിന്റെ ഒരു മുന്നാസ്വാദനം മാത്രം ആയിരുന്നു. ഈ സ്വര്‍ഗീയ മന്നാവഴി നാം കൂടുതലായി ദൈവികജീവനില്‍ പങ്കുചേര്‍ന്നു. ലോകത്തിന്റെ ജീവനുവേണ്ടി ക്രിസ്തു നല്‍കുന്ന അപ്പം തന്റെ തന്നെ ശരീരമാണ്‌. 'എന്റെ ശരീരം ഭക്ഷിക്കുകയും എന്റെ രക്ഷം പാനം ചെയ്യുകയും ചെയ്യുന്നവനു നിത്യജീവനുണ്ട്‌. അവസാനദിവസം ഞാന്‍ അവനെ ഉയിര്‍പ്പിക്കും' എന്നു യേശു പറഞ്ഞിട്ടുണ്ട്‌. [8][9]

A Flowering Ash

## [തിരുത്തുക] ആധാരസൂചി

1. ↑ പുറ: 16:1-36
2. ↑ പുറ 16:14-36;സംഖ്യ 11:4-9; ജ്ഞാനം 16:20-29; നിയ. 8:3, 16; സങ്കീ. 78;24.
3. ↑ പുറ 16:14-15
4. ↑ പുറ 16:31
5. ↑ പുറ 17:7
6. ↑ പുറ 16:26
7. ↑ യോഹ. 6:32-34; 49:51
8. ↑ യോഹ 6:54
9. ↑ ഈ ലേഖനത്തിന്‌ അവലംബം: ബൈബിള്‍ വിജ്ഞാനകോശം December 1989 Edition. Published by Oriental Institute of Religious Studies, India, located at Vadavathoor, Kottayam - 686010 (പൗരസ്ത്യ വിദ്യാപീഠം, വടവാതൂര്‍, കോട്ടയം). Author of this article in the encyclopedia is Mr. Jose Vallimangalam

| ക്രിസ്തുമതസംബന്ധമായ ഈ ലേഖനം അപൂര്‍ണ്ണമാണ്. ഇതു പൂര്‍ണ്ണമാക്കുവാന്‍ വിക്കിപീഡിയ സംരംഭത്തില്‍ പങ്കാളിയാവുക.

Retrieved from "http://ml.wikipedia.org../../../%E0%B4%AE/%E0%B4%A8/%E0%B5%8D/%E0%B4%AE%E0%B4%A8%E0%B5%8D%E0%B4%A8%E0%B4%BE.html"

സൂചികകള്‍: വൃത്തിയാക്കേണ്ട ലേഖനങ്ങള്‍ | അപൂര്‍ണ്ണ ലേഖനങ്ങള്‍ | അപൂര്‍ണ്ണ ക്രിസ്തീയ ലേഖനങ്ങള്‍

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- Català
- Česky
- Deutsch
- English
- Español
- Italiano
- עברית
- Nederlands
- 日本語
- ‪Norsk (bokmål)‬
- Português
- Suomi
- Svenska
- தமிழ்
- ייִדיש
- 中文